Ramin Djawadi

Ramin Djawadi (sündinud 19. juulil 1974 Duisburgis) on saksa-iraani päritolu helilooja ja muusikaprodutsent. Ramin on olnud nii Grammy kui ka Emmy auhinna nominent ja võitnud oma teostega muidki auhindu.

Eelkõige on Djawadi tuntud filmiheliloojana: ta on muusikat kirjutanud sellistele filmidele nagu "Blade: Trinity" (2004)","Raudmees" ("Iron Man"; 2008), "Vaikse ookeani võitlus" ("Pacific Rim"; 2013) ja "Warcraft" (2016). Lisaks on talle tuntust toonud teleseriaalidele "Põgenemine" ("Prison Break"), "Troonide mäng" ("Game of Thrones") ja "Läänemaailm" ("Westworld") kirjutatud muusika.

Djawadi on loonud muusikat ka sellistele arvutimängudele nagu "Thief II", "Medal of Honor" ja "Gears of War 4".

Viited

Välislingid 
 Ramin Djawadi andmebaasis IMDb (inglise keeles)
 Ramin Djawadi koduleht

 
Saksa heliloojad
Sündinud 1974